stanford-oval/wikipedia huggingface dataset:
ג'רום פרידמן
הערות שוליים

↑  חתן פרס נובל לכימיה זכה לפני 4 שנים בפרס קרן וולף, מעריב, 18 באוקטובר 1990
| זוכי פרס נובל לפיזיקה |
| --- | --- | --- |
| 1901‏-1925 | רנטגן (1901) • לורנץ, זימן (1902) • בקרל, פ' קירי, מ' קירי (1903) • ריילי (1904) • לנארד (1905) • תומסון (1906) • מייקלסון (1907) • ליפמן (1908) • מרקוני, בראון (1909) • ואלס (1910) • וין (1911) • דאלן (1912) • אונס (1913) • לאואה (1914) • ה' בראג, ל' בראג (1915) • לא חולק (1916) • ברקלה (1917) • פלאנק (1918) • שטארק (1919) • גיום (1920) • איינשטיין (1921) • בוהר (1922) • מיליקן (1923) • סיגבאן (1924) • פרנק, הרץ (1925) |  |
| 1926‏-1950 | פרן (1926) • קומפטון, וילסון (1927) • ריצ'רדסון (1928) • ברויי (1929) • רמאן (1930) • לא חולק (1931) • הייזנברג (1932) • שרדינגר, דיראק (1933) • לא חולק (1934) • צ'דוויק (1935) • הס, אנדרסון (1936) • דייוויסון, תומסון (1937) • פרמי (1938) • לורנס (1939) • לא חולק (1942–1940) • שטרן (1943) • רבי (1944) • פאולי (1945) • ברידג'מן (1946) • אפלטון (1947) • בלקט (1948) • יוקאווה (1949) • פאוול (1950) |  |
| 1951‏-1975 | קוקרופט, וולטון (1951) • בלוך, פרסל (1952) • זרניקה (1953) • בורן, בותה (1954) • לם, קוש (1955) • שוקלי, ברדין, בראטיין (1956) • יאנג, לי (1957) • צ'רנקוב, פרנק, תם (1958) • סגרה, צ'מברלין (1959) • גלייזר (1960) • הופסטדטר, מסבאואר (1961) • לנדאו (1962) • ויגנר, גופרט-מאייר, ינסן (1963) • טאונס, באסוב, פרוכורוב (1964) • טומונאגה, שווינגר, פיינמן (1965) • קסטלר (1966) • בתה (1967) • אלוורז (1968) • גל-מאן (1969) • אלפוון, נל (1970) • גאבור (1971) • ברדין, קופר, שריפר (1972) • אסאקי, גיאור, ג'וזפסון (1973) • רייל, יואיש (1974) • בוהר, מוטלסון, ריינווטר (1975) |  |
| 1976‏-2000 | ריכטר, טינג (1976) • אנדרסון, מוט, ולק (1977) • קפיצה, פנזיאס, וילסון (1978) • גלאשו, סלאם, ויינברג (1979) • קרונין, פיץ' (1980) • בלומברגן, שולוב, סיגבאן (1981) • וילסון (1982) • צ'נדארסקאר, פולר (1983) • רוביה, מיר (1984) • קליצינג (1985) • רוסקה, ביניג, רורר (1986) • בדנורץ, מילר (1987) • לדרמן, שוורץ, שטיינברג (1988) • רמזי, דמלט, פאול (1989) • פרידמן, קנדול, טיילור (1990) • דה-זֶ'ן (1991) • שרפק (1992) • האלס, טיילור (1993) • ברוקהאוז, שול (1994) • פרל, ריינס (1995) • לי, אושרוף, ריצ'רדסון (1996) • צ'ו, טנוג'י, פיליפס (1997) • לפלין, שטורמר, צוי (1998) • 'ט הופט, פלטמן (1999) • אלפרוב, קרמר, קילבי (2000) |  |
| 2001-היום | קורנל, קטרלה, וימן (2001) • דייוויס, קושיבה, ג'אקוני (2002) • אבריקוסוב, גינזבורג, לגט (2003) • גרוס, פוליצר, וילצ'ק (2004) • גלאובר, הול, הנש (2005) • מאת'ר, סמוט (2006) • פר, גרינברג (2007) • נאמבו, קובאיאשי, מסקאווה (2008) • קאו, בויל, סמית' (2009) • גיים, נובסלוב (2010) • פרלמוטר, שמידט, ריס (2011) • הרוש, וינלנד (2012) • אנגלר, היגס (2013) • אמאנו, אקסאקי, נקמורה (2014) • קג'יטה, מקדונלד (2015)  •  ת'אולס, הולדיין, קוסטרליץ (2016) •  וייס, בריש, ת'ורן (2017) •  אשקין, מורו, סטריקלנד (2018) • קלו, מאיור, פיבלס (2019) • פנרוז, גז, גנצל (2020) • מנבה, האסלמן, פאריזי (2021) • אספה, קלאוזר, ציילינגר (2022) • אגוסטיני, קראוס, ל'ווילייה (2023)  • ג'ון ג'וזף הופפילד, ג'פרי הינטון (2024) |  |
| --- | --- |
בקרת זהויות :  NLI: 987007441318405171  GND: 1100357130  ISNI: 0000 0000 3424 3431  LCCN: n98931013  MusicBrainz: 56d9d173-9c0d-471b-9bd5-8ea7c38f4657  NKC: xx0185027  SNAC: w62r3v3v  VIAF: 68254016   WorldCat (עם VIAF): 68254016
לוויניה פונטנה

| --- | --- |
דיוקן עצמי, שמן על בד, סביבות 1577
דיוקן עצמי, שמן על בד, סביבות 1577
 לידה:  24 באוגוסט 1552 בולוניה
 פטירה:  11 באוגוסט 1614 (בגיל 61) רומא
 לאום:  איטלקייה
 תקופת הפעילות:  מ-1575 
 תחום יצירה:  ציור
 זרם באמנות:  מנייריזם 
 בן או בת זוג:  Gian Paolo Zappi (1577–?) 
 מספר צאצאים:  11 
 
לוויניה פונטנה (באיטלקית: Lavinia Fontana; ‏ 24 באוגוסט 1552,בולוניה – 11 באוגוסט 1614
רומא), הייתה ציירת מנייריסטית איטלקייה.
קורות חייה

לוויניה נולדה בבולוניה ב-24 באוגוסט 1552, לאנטוניה לבית בונרדי ופרוספרו פונטנה. האב פרוספרו היה צייר והיה המורה הראשון שלה.
ב-1577 נישאה לפאולו זאפי, שהיה צייר גם הוא. לזוג נולדו 11 ילדים, רק 3 מהם שרדו.
ב-1580 ציירה דיוקן של האפיפיור גרגוריוס השלושה עשר, שהיה איש בולוניה ובזכותו קיבלה הזמנות מהכנסייה.
ב-1603 היא ומשפחתה עברו לרומא בהזמנת האפיפיור קלמנס השמיני.
נפטרה ברומא ב-11 באוגוסט 1614, בגיל 62.
יצירתה

עבודתה המוקדמת הייתה, בהשפעת אביה, בסגנון האסכולה של בולוניה (אנ') לרבות קתרינה מבולוניה. אולם הושפעה גם מהסגנונות של קורג'ו ופארמיג'אנינו. בהמשך, בהשפעת הציירים ממשפחת קראצ'י, עברה לצבעים עזים בסגנון כמו ונציאני.
במהלך חייה עבדה פונטנה בתחומי ציור שונים. בתחילת דרכה ציירה בעיקר דיוקנאות, כאשר בנות המעמד העליון בבולוניה העדיפו אותה בהיותה אשה. בהמשך קיבלה גם הזמנות לתמונת מזבח ולתמונות גדולות של סצנות דתיות ומיתולוגיות, אלה האחרונות כללו גם עירום נשי. היא ציירה גם סצנות דתיות מיניאטוריות על מתכת שנרכשו לשימוש כמתנות.
הציור הידוע הראשון שלה "גור של קוף" משנת 1575 אבד. ציור מוקדם ששרד הוא "הפסיון של ישו" מ-1576 הנמצא במוזיאון לאמנות של אל פאסו.
קיים תעוד על כ-100 יצירות שלה, אבל כיום מצויות רק 32 מהן.
כיבודים

חברת האקדמיה של סן לוקא ברומא.
לקראת יום הולדתה הששים טבעה האקדמיה מדליון לכבודה.
תערוכות

1976 - יצירות של פונטנה הוצגו לראשונה בתערוכת "נשים באמנות" שהתקיימה במוזיאון לאמנות בלוס אנג'לס (אנ')
1998 - תערוכה מוקדשת לפונטנה התקיימה במוזיאון הלאומי על נשים באמנות (אנ') וושינגטון.
גלריה

דיוקן עצמי עם צ'מבלו,1577, שמן על בד, 27X24 ס"מ, האקדמיה של סן לוקא, רומא,
גברת עם כלב בחיקה, ????, שמן על לוח עץ, 97.1X72.4 ס"מ, גלריית האמנות של אוקלנד (ניו זילנד).
דיוקן של אצילה, סביבות 1580, שמן על בד, 115X90 ס"מ, המוזיאון הלאומי על נשים באמנות(אנ') וושינגטון.
עלית מרים לשמים, 1583, שמן על בד, 192X115 ס"מ.
תינוק בעריסה, 1583, גלריית האמנות הלאומית של בולוניה.
תמונת משפחת גוזדיני, 1584, שמן על בד, 253X191 ס"מ, גלריית האמנות הלאומית של בולוניה.
אפולו והמוזות, סביבות 1598–1600, שמן על בד, 253X191 ס"מ, גלריית האמנות הלאומית של בולוניה.
מינרבה מתלבשת, שמן על בד, 1613, גלריה בורגזה,
אוטילי מסלי וששת ילדיה, לפני 1614, שמן על בד, 99X133.5 ס"מ, אוסף פרטי.
מדליון לכבודה של פונטנה, אנטוניו קסונה 1611.
לקריאה נוספת

Murphy, Caroline P. Lavinia Fontana: A Painter and Her Patrons in Sixteenth-century Bologna, Yale University Press, March 11, 2003. ISBN 978-0300099133
Liana De Girolami Cheney, Lavinia Fontana’s Mythological Paintings: Art, Beauty, and Wisdom, Cambridge Scholars Publishing; 1st edition, September 14, 2020. ISBN 978-1527557000
Bohn, Babette, Women Artists, Their Patrons, and Their Publics in Early Modern Bologna, Penn State University Press; 1st edition, March 10, 2021. ISBN 978-0271086965
הערות שוליים

↑  Fortunati, Vera (1998). "Lavinia Fontana: A Woman Artist in the Age of the Counter-Reformation". Lavinia Fontana of Bologna 1552-1614. Milan: Electa. p. 13. ISBN 978-88-435-6394-4
↑  Women Artists, 1550-1950, Los Angeles County Museum of Art, Los Angeles, CA, USA (1976).
↑  Lavinia Fontana of Bologna (1552-1614), National Museum of Women in the Arts, Washington, DC, USA (February 5–June 7, 1998).
| --- | --- |
בקרת זהויות :  NLI: 987007444600705171  PLWABN: 9810563465305606  AAG: 819  BIBSYS: 3080405  BNE: XX883061  BnF: cb14974021n (data)  CiNii: DA11841094  GND: 119014793  ICCU: UM1V000289  ISNI: 0000 0000 8379 7406  LCCN: n90703924  NKC: xx0162290  NTA: 147953707  RERO: 02-A003252062  RKD: 28535  SELIBR: 228890  SNAC: w6fv1xp0  SUDOC: 074321285  ULAN: 500012612  VIAF: 46951878   WorldCat (עם VIAF): 46951878 
מדליון שהוטבע לקראת יום הולדתה הששים
המאה ה-20 לפנה"ס

המאה ה-20 לפנה"ס היא התקופה שהחלה בשנת 2000 לפני הספירה והסתיימה בשנת 1901 לפני הספירה. זוהי המאה ה-20 לפני תחילת הספירה הנוצרית.
אירועים בולטים בעולם

1991 לפנה"ס: במצרים, מנתוחותפ הרביעי נפטר והשושלת ה-11 באה אל קיצה. במקומו עולה לשלטון אמנמחת הראשון ומייסד את השושלת ה-12.
1985 לפנה"ס: שושלת שְׂיָה בסין – מותו של המלך שָׁאוקָאנְג, ועלייתו של המלך ג'וּ.
1968 לפנה"ס: שושלת שְׂיָה בסין – מותו של המלך ג'וּ, ועלייתו של המלך חְווָאי.
1953 לפנה"ס: במצרים, סנוסרת הראשון כובש את נוביה התחתונה.
1924 לפנה"ס: שושלת שְׂיָה בסין – מותו של המלך חְווָאי, ועלייתו של המלך מָאנְג.
1906 לפנה"ס: שושלת שְׂיָה בסין – מותו של המלך מָאנְג, ועלייתו של המלך שְׂיֵה.
באשור הקדומה, כתב היתדות השומרי מתפתח לכתב יתדות אשורי קדום.
איכרים ורועי צאן מהגרים מאתיופיה לקניה
ייסוד בייג'ינג, כיום בירת סין
ראשית ההתיישבות הגרמאנית בסקנדינביה
ערים חדשות

בייג'ינג, כיום בירת סין
אישים משמעותיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שרה, אם מקראית. נולדה בשנת 1966 לפנה"ס, לפי סדר עולם רבה.
פלג, דמות מקראית. נפטר בשנת 1928 לפנה"ס, לפי סדר עולם רבה.
נחור, דמות מקראית. נפטר בשנת 1927 לפנה"ס, לפי סדר עולם רבה.
נח, דמות מקראית. נפטר בשנת 1918 לפנה"ס, לפי סדר עולם רבה.
אמנמחת הראשון
סנוסרת הראשון
תגליות והמצאות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
The Human League

| --- | --- |

מימין לשמאל: ג'ואן קת'רל, פיליפ אוקי וסוזן אן סאלי ב-2007
 מקום הקמה:  שפילד 
 תקופת הפעילות:  מ-1977
 סוגה:  סינת'-פופ • גל חדש • ניו פופ • אלקטרונית
 חברת תקליטים:  Fast Product, Wall of Sound, וירג'ין רקורדס, איסט ווסט רקורדס, EMI, A&M רקורדס, קרוליין רקורדס, Papillon Records 
 www.thehumanleague.co.uk
 פרופיל ב-IMDb
 חברים
 פיליפ אוקי ג'ואן קת'רל סוזן אן סאלי
 חברים לשעבר
 איאן קרייג מארש מרטין ואר פיליפ אדריאן ורייט איאן ברדן ג'ו קאליס ג'ים ראסל
 
The Human League (בעברית: הליגה האנושית) היא להקת סינת'-פופ בריטית שהוקמה בשפילד בשנת 1977. הלהקה זכתה בפרס המוזיקה הבריטית בשנת 1982. להיטים שהוציאה הלהקה לאורך שנות ה-80 ועד שנות ה-90, כוללים בין היתר את: "Mirror Man" ,"(Keep Feeling) Fascination" ,"The Lebanon" ,"Human" ,"Tell Me When" ו-"Don't You Want Me".
היסטוריה

בשפילד בשנת 1977, חבר מבית ספר של אוקי, מרטין ואר (אנ'), יחד עם איאן קרייג מארש ועדי ניוטון הקימו להקה בשם "The Future". הם היו חלק מז'אנר שהשתמש בסינתיסייזרים במקום בכלי נגינה מסורתיים, שלימים נקרא סינת'-פופ. ניוטון עזב בהמשך את הלהקה. ואר החליט ש-"The Future" זקוקה לסולן שיחליף את ניוטון. הבחירה הראשונה שלו, גלן גרגורי (אנ'), לא הייתה זמינה. לאחר מכן ואר המליץ על פיליפ אוקי. על אף שלאוקי לא היה שום ניסיון מוזיקלי, הוא היה ידוע בשפילד, בעיקר בזכות חוש הלבוש האקלקטי והאופנוע הקלאסי שלו. ואר הלך לבקר את אוקי כדי לבקש ממנו להצטרף ל-"The Future". אוקי קיבל את ההצעה והצטרף ללהקה באמצע שנת 1977.
בסוף 1977, The Future שינו את שם הלהקה ל-"The Human League". הלהקה החדשה ניגנה בהופעה חיה ראשונה במכללה לאמנויות של "Psalter Lane" ביוני 1978 וחתמה ב-Fast Records. היומן ליג זכתה למוניטין על היותה אמנותית והייתה לה מעט מאוד הצלחה, והוציאה שני סינגלים, "Being Boiled" ו-"Empire State Human", עם מילים שכתב אוקי. בסופו של דבר הם הוציאו שני אלבומים, "Reproduction" ב-1979, ו-"Travelogue" ב-1980. למרות זאת, ללהקה עדיין לא היו סינגלים שהפכו ללהיטים, ובעקבות חוסר ההצלחה, יחסי העבודה של אוקי וואר נעשו מתוחים יותר ויותר. באוקטובר 1980, לפני סיבוב הופעות באירופה, ואר ומארש עזבו את הלהקה. אוקי ואדריאן ורייט הורשו לשמור על שם הלהקה. ואר ומארש צירפו את גלן גרגורי והקימו את Heaven 17 (אנ').
לאוקי היה פחות משבוע להקים להקה חדשה. במהלך לא מתוכנן אוקי הלך לדיסקוטק במרכז העיר שפילד בשם "The Daisy Crazy" ושם פגש את סוזן אן סאלי וג'ואן קת'רל שהיו שתי נערות מתבגרות אנונימיות לחלוטין וצירף אותן ללהקה. הן כבר היו מעריצות של היומן ליג באותה תקופה. אוקי כינה את ההחלטה לצרף את הזמרות ללהקה כהחלטה הטובה ביותר בקריירה שלו.
לאחר סיבוב ההופעות, הלהקה הוציאה את הלהיט הראשון שלה שהיה בטופ 20 בבריטניה, "The Sound of the Crowd", באפריל 1981. עם הצטרפותם של ג'ו קאליס ואיאן ברדן, הלהקה כללה שישה חברים והוציאה את הסינגל "Love Action (I Believe In Love)" שהיה במקום השלישי בבריטניה. אחריו יצא "Open Your Heart", שהפך ללהיט נוסף בטופ 10. זמן קצר לאחר מכן הם הוציאו אלבום מלא, "Dare", שחלק גדול מהשירים בו נכתב על ידי אוקי. Dare הפך השיג מעמד פלטיניום. בסוף שנת 1981, הסינגל הרביעי מתוך האלבום, "Don't You Want Me", העניק ללהקה את המקום הראשון ומכר מעל 1.5 מיליון עותקים בבריטניה, ונשאר במקום הראשון במשך חמישה שבועות. הסינגל גם הגיע למקום הראשון בארצות הברית בשנה שלאחר מכן, ושם מכר עוד מיליון עותקים.
בשנת 1984 יצא האלבום "Hysteria" בחברת "וירג'ין רקורדס", שמכר 100,000 עותקים בבריטניה והגיע למעמד של אלבום זהב. בשנת 1986, אוקי קיבל הצעה לעבוד עם המפיקים האמריקאים ג'ימי ג'אם וטרי לואיס, וזה הביא להוצאת האלבום Crash (אנ') והסינגל "Human" (אנ') שהפך ללהיט בינלאומי נוסף והגיע למקום הראשון בארצות הברית. עם זאת, עד שנת 1987 איבדה הלהקה את מרבית חבריה וכללה רק את אוקי, סאלי וקת'רל.
דיסקוגרפיה

מאז 1978 הוציאה היומן ליג תשעה אלבומי אולפן, שני אלבומי רמיקס, אלבום חי אחד, סינגלים וכמה אלבומי אוסף. ללהקה היו חמישה אלבומים ושמונה סינגלים בעשיריה המובילה בבריטניה והיא מכרה יותר מ-20 מיליון תקליטים ברחבי העולם עד לשנת 2010.
דיסקוגרפיה > אלבומי אולפן

Reproduction (1979)
Travelogue (1980)
Dare (1981)
Love and Dancing (1982)
Hysteria (1984)
Crash (1986)
Romantic? (1990)
Octopus (1995)
Secrets (2001)
Credo (2011)
חברי הלהקה

פיליפ אוקי – שירה וקלידים
ג'ואן קת'רל (אנ') – שירה
סוזן אן סאלי (אנ') – שירה
הערות שוליים

↑  "Sounds 12th August 1978 THE HUMAN LEAGUE". The-black-hit-of-space.dk. 12 באוגוסט 1978. נבדק ב-3 בינואר 2016. {{cite web}}:  (עזרה)
↑  גידי אביבי, ביקורת - פופ - הלהקה שחזרה מלבנון, כותרת ראשית, 11 ביולי 1984
| --- | --- |
בקרת זהויות :  NLI: 987007404056905171  BnF: cb13904053p (data)  GND: 5120992-5  ISNI: 0000 0001 2253 8176  LCCN: n91071771  MusicBrainz: 7adaabfb-acfb-47bc-8c7c-59471c2f0db8  NKC: xx0015720  VIAF: 125137036   WorldCat (עם VIAF): 125137036 
הלהקה ב-1984
חוק הירושה השני

חוק הירושה השני הוא חוק שחוקק על ידי הפרלמנט של אנגליה ב-1536, בתקופת הנרי השמיני מלך אנגליה. הוא נקרא באופן רשמי חוק הנוגע לירושה של הכתר וגם ידוע כירושת הכתר: חוק הנישואים 1536.
החוק נחקק לאחר ההרשעה וההוצאה להורג של אן בולין והסיר את בתה, אליזבת ואת מרי, בתו של הנרי מאשתו הראשונה קתרין מאראגון, מסדר הירושה. הוא החליף את חוק הירושה הראשון, שהכריז על מרי כבלתי חוקית ועל אליזבת כיורשת החוקית האמיתית של הנרי. חוק חדש זה הכריז שגם אליזבת הייתה ממזרה. כתוצאה מהחוק, הנרי נשאר ללא צאצא חוקי שיירש את הכתר לאחר מותו, מצב שהיה תקף עד שבנו, אדוארד, נולד באוקטובר, 1537.
היות שלהנרי לא היה נצר חוקי בזמן העברת החוק, החוק העניק להנרי "כוח וסמכות מלאים" לבחור מי יירש אותו במקרה שהוא ימות ללא יורש ביולוגי, באמצעות ציון שמו של יורשו בכתב הרשאה או בצוואתו.
החוק גם קבע שהמעשים הבאים ייחשבו לבגידה: כל המפריע ליורש שייבחר לרשת את הכתר, או כל האומר ששני נישואיו הראשונים של הנרי לקתרין מאראגון ולאן בולין היו תקפים, או שנישואיו השלישיים לג'יין סימור לא תקפים, או שאחת מבנותיו היא חוקית ובן שיולד מנישואיו השלישיים הוא בלתי חוקי.
החוק גם דרש מנתיניו של הנרי להישבע לתמוך בחוק וקבע שסירוב לשבועה יחשב כבגידה. מי שיואשם בבגידה על פי החוק, לא יזכה למקלט ובנוסף לעונש המוות שיוטל עליו, כל מי שיואשם בהפרעה לירושה של הכתר, יפסיד את זכות התביעה שלו לכתר, במקרה והיא קיימת.
החוק גם קבע שביקורת נגד גזר דין המוות שהוטל על תומאס מור ייחשב כבגידה על פי חוק הבגידה 1534. לבסוף, החוק קבע שכל ניסיון לבטל את החוק ייחשב כבגידה.
החוק הוחלף ב-1543 על ידי חוק הירושה השלישי (אנ') שהחזיר את בנותיו של הנרי לסדר הירושה לכתר, אבל לא השיב את החוקיות שלהן על כנה.
פלו מילי

| --- | --- |

 לידה:  9 בינואר 2000 (בת 24) מוביל, ארצות הברית 
 שם לידה:  Tamia Monique Carter 
 שם במה:  Flo Milli 
 מוקד פעילות:  ארצות הברית 
 תקופת הפעילות:  מ-2015 
 שפה מועדפת:  אנגלית 
 חברת תקליטים:  RCA רקורדס 
 www.flomilli.com
 פרופיל ב-IMDb
 
טמיה מוניק קרטר (באנגלית: Tamia Monique Carter; נולדה ב-9 בינואר 2000), הידועה בשם הבמה פלו מילי (Flo Milli), היא ראפרית וזמרת-יוצרת אמריקאית.
ביוגרפיה

קרטר נולדה וגדלה במוביל, אלבמה. היא כתבה את השיר הראשון שלה בגיל תשע, והחלה לעשות ראפ בגיל אחת-עשרה; היא הקימה את קבוצת הראפ Real & Beautiful, שלימים נודעה בשם "פינק מאפיה". לאחר שצפתה בפרק של תוכנית 106 & Park בערוץ BET בו הוצגה ניקי מינאז', היא קיבלה השראה והחלה לכתוב בתים קצרים שבהמשך הפכו לשירים. כשדיברה על הניסיון שלה בתיכון, היא אמרה, "התמודדתי עם הכל, אז זה פשוט לימד אותי שהדבר היחיד שחשוב הוא הדעה שלי על עצמי". היא הוציאה את סינגל הבכורה שלה, "No Hook", ב-2015. היא גדלה והאזינה לאמנים כמו ניקי מינאז', ליל ויין, קשה, שאקירה, ג'יל סקוט, אנטוני המילטון ואריקה באדו.
ביוגרפיה > קריירה

באוקטובר 2018 הקליטה פלו מילי את הגרסה המקורית של הסינגל, "Beef FloMix", בסגנון חופשי על הרצועה "Beef" של הראפר והמפיק Ethereal משנת 2014, בהשתתפות הראפר פלייבוי קרטי. גרסתה הפכה לוויראלית באינסטגרם ובאתרי מדיה חברתית אחרים, כולל טיקטוק, השיר הגיע למקום השני במצעד ה-Viral 50 של ספוטיפיי באפריל 2019. גרסה בהפקה מלאה של השיר יצאה לאור ביולי 2019, וקיבלה למעלה מ-46 מיליון האזנות בספוטיפיי. באוקטובר 2019, הוציאה את הסינגל "In the Party". היא הופיעה בפסטיבל Rolling Loud בדצמבר 2019. בסוף שנת 2019, הוחתמה פלו מילי בחברות התקליטים '94 סאונד ו-RCA רקורדס. בפברואר 2020, הוציאה את הסינגל "My Attitude". לאחר מכן הוציאה את הסינגלים "Not Friendly" ו-"Eat It Up" במרץ ובאפריל 2020 בהתאמה. ביוני 2020, הוציאה פלו מילי את הסינגל "Like That Bitch" ביולי 2020, לצד סינגל נוסף, "Weak". ב-24 ביולי, הוציאה את מיקסטייפ הבכורה שלה Ho, Why Is You Here?,, אשר זכה לשבחים ביקורתיים. המיקסטייפ נכנס לרשימת "200 אלבומי ההיפ הופ הגדולים בכל הזמנים" של מגזין רולינג סטון לשנת 2022.
ב-10 באוגוסט 2020, הוכרז כי פלו מילי חתמה על הסכם בלעדי להוצאה גלובלית עם Pulse מיוזיק גרופ. באוגוסט 2020, הוציאה הזמרת סייגרייס גרסת רמיקס לשירה "Boys Ain't Shit", הכללה את פלו מילי. לאחר מכן הופיעה פלו מילי בקליפ לסינגל של ג'י-איזי, "Down", בהשתתפות לאטו, בספטמבר 2020. פלו מילי הייתה מועמדת לאמן החדש הטוב ביותר בפרסי BET Hip Hop 2020 בספטמבר 2020.
בינואר 2021, הוציאה את הסינגל, "Roaring 20s". ביוני 2021, נכללה פלו מילי ברשימה השנתית של המגזין XXL Freshman לשנת 2021. היא הייתה מועמדת לאמנית החדשה הטובה ביותר בטקס פרסי BET 2021.
ב-20 ביולי 2022, הוציאה את אלבום הבכורה שלה, You Still Here, Ho?.
בשנת 2023, הוציאה מהדורת דלוקס לאלבום You Still Here, Ho?, המכיל שלושה שירים נוספים. בהמשך לרצף המהדורות שלה, פלו מילי הוציאה מספר סינגלים ב-2023, לקראת אלבום האולפן הקרוב שלה Fine Ho, Stay, כולל "Fruit Loop", ‏"Chocolate Rain" ו-"Never Lose Me".
בדצמבר 2023, הוציאה פלו מילי את הסינגל "Never Lose Me", שהפך לכניסה הראשונה שלה במצעד בילבורד הוט 100, אשר ננס לראשונה למקום ה-84 והגיע לשיא במקום ה-18 במצעד.
ב-15 במרץ 2024, הוציאה פלו מילי את אלבום האולפן השני שלה, Fine Ho, Stay. היא נבחרה כאומנית אורחת בסיבוב ההופעות של הראפר גאנה בצפון אמריקה ב-2024, The Bittersweet Tour, שהתקיים ב-16 הופעות ממאי עד יוני.
דיסקוגרפיה > אלבומי אולפן

2022 You Still Here, Ho?
2024 Fine Ho, Stay
דיסקוגרפיה > מיני-אלבומים

2020 Ho, Why Is You Here?
פרסים ומועמדויות

| שנה | פרס | קטגוריה | עבודה מועמדת | תוצאה | הערות |
| --- | --- | --- | --- | --- | --- |
| 2020 | פרסי ההיפ הופ של ה-BET | האמן החדש הטוב ביותר | עצמה | מועמדות |  |
| 2021 | פרסי ה-BET | האמן החדש הטוב ביותר | עצמה | מועמדות |  |
| 2023 | פרסי הווידאו קליפים של MTV | הופעת הפוש של השנה | "Conceited" | מועמדות |  |
| 2023 | פרסי המוזיקה של MTV אירופה | הופעת הפוש של השנה | עצמה | מועמדות |  |
| 2023 | Give Her FlowERS Awards | פרס בלום | עצמה | זכייה |  |
שמפאן-ארדן

שמפאן-ארדן (בצרפתית: Champagne-Ardenne) הוא חבל ארץ בצפון צרפת, בירת המחוז היא שאלון-אן-שמפאן. החבל מורכב מארבעה מחוזות: ארדן, אוב, מארן ואוט-מארן.
בתחילת 2016 החבל אוחד עם החבלים לורן ואלזס במסגרת רפורמה מנהלית שעברה צרפת המטרופוליטנית החבל המאוחד נקרא זמנית גראנד אסט.
על שם חבל ארץ זה נקרא המשקה שמפניה.
היסטוריה

שמפאן ההיסטורית התקיימה עד 4 במרץ 1790 כאשר האספה המכוננת הלאומית חילקה אותה למחוזות.
ב- 20 בספטמבר 1792 נערך בשמפאן קרב ואלמי (בשלב הראשון של מלחמות צרפת המהפכנית), שבו הגנרלים הצרפתים דומורייה וקלרמן עצרו את התקדמותו של צבא פרוסיה בפיקודו של הדוכס מבראונשווייג ובכך הצילו את המהפכה הצרפתית.
בין 5 ל-12 בספטמבר 1914 התחולל בשמפאן הקרב הראשון על המארן במלחמת העולם הראשונה שבו הובהלו במוניות אזרחים צרפתים מפריז אל החזית, והגנרל ז'וזף ז'ופר עצר את המתקפה הגרמנית לפני שתוכל להגיע לשעריה של פריז.
הקרב השני על המארן התחולל בשמפאן בין 15 ביולי ל- 6 באוגוסט 1918. בקרב זה עצרו כוחות צרפת, ארצות הברית ובריטניה את המתקפה האחרונה של הגרמנים בחזית המערבית של מלחמת העולם הראשונה, והסבו להם אבדות כבדות.
הערות שוליים

↑  חוק מספר 2015-29 מה-16 בינואר 2015 מאתר החוקים הצרפתי
| חבלי צרפת |
| --- | --- | --- |
| חבלים בצרפת המטרופוליטנית מ-2016 | או-דה-פראנס • אוברן-רון-אלפ • אוקסיטניה • איל-דה-פראנס • אקיטן החדשה • בורגון-פראנש-קונטה • ברטאן • גראנד אסט • נורמנדי • סאנטר-עמק הלואר • פיי דה לה לואר • פרובאנס-אלפ-קוט ד'אזור • קורסיקה |  |
| חבלים בצרפת המטרופוליטנית עד סוף 2015 | אוברן • איל-דה-פראנס • אלזס • אקיטן • בורגון • ברטאן • לורן • לימוזן • לנגדוק-רוסיון • מידי-פירנה • נור-פה דה קאלה • נורמנדי עילית • נורמנדי תחתית • סאנטר • פיי דה לה לואר • פואטו-שראנט • פיקרדי • פראנש-קונטה • פרובאנס-אלפ-קוט ד'אזור • קורסיקה • רון-אלפ • שמפאן-ארדן |  |
| חבלים מעבר לים | גוואדלופ • גיאנה הצרפתית • מרטיניק • ראוניון • מיוט |  |
| קולקטיבים מעבר לים | פולינזיה הצרפתית • סן-פייר ומיקלון • ואליס ופוטונה • סן ברתלמי • סן מרטן |  |
| טריטוריות מעבר לים | הארצות הדרומיות והאנטארקטיות של צרפת (ארץ אדלי • איי אפארסה • סן פול ואמסטרדם • איי קרגלן • איי קרוזה) |  |
| מעמד מיוחד | קלדוניה החדשה • קליפרטון |  |
| --- | --- |
בקרת זהויות :  NLI: 987007550495905171  BnF: cb11863112x (data)  GND: 4219727-2  LCCN: n82000455  MusicBrainz: ae7ba3fc-bfee-4d0b-ba8e-9784298d434f  NKC: ge363219  SUDOC: 027357988  VIAF: 140381763   WorldCat (עם VIAF): 140381763
יורג קארל פון דבלן

| --- | --- |

 לידה:  29 באפריל 1758 Segerstad, שוודיה 
 פטירה:  16 בפברואר 1820 (בגיל 61) Jakob and Johannes parish, שוודיה 
 מקום קבורה:  Sankt Johannes kyrkogård 
 מדינה:  שוודיה 
 השתייכות:  חיל רגלים 
 דרגה:  לוטננט גנרל 
 פעולות ומבצעים
 מלחמת רוסיה-שוודיה 1788-1790  First Battle of Ushant  Battle of Cuddalore  המלחמות הנפוליאוניות  המלחמה הפינית  הקואליציה האנטי-צרפתית השישית  Siege of Cuddalore 
 עיטורים
 אביר מסדר החרב (19 באוגוסט 1789)  מפקד במסדר החרב (24 בספטמבר 1810)  אביר הצלב הגדול של מסדר החרב (30 ביולי 1808)  מסדר החרב - מפקד הצלב הגדול (28 בנובמבר 1812) 
 
יורג קארל פון דבלן (בשוודית: Georg Carl von Döbeln; ‏29 באפריל 1758 - 16 בפברואר 1820) היה מצביא שוודי שלחם לסירוגין במסגרת צבאות שלוש עשרה המושבות, שוודיה וצרפת.
ביוגרפיה

דבלן נולד בשוודיה למשפחת אצולה גרמנית. הוריו רצו שיהיה שופט והוא אכן למד משפטים במשך שנתיים, אולם בגיל עשרים בחר להתגייס לצבא והתנדב ללחום לצד שלוש עשרה המושבות שמרדו בשלטון הבריטי. הוא שהה בפריז במשך שנה ולבסוף קיבל המלצה מבנג'מין פרנקלין שצירפה אותו לגדוד מתנדבים מצבא צרפת, אולם למעשה הגדוד יצא להודו במקום לאמריקה. במהלך מסעו כתב דבלן ספר בו תיאר את הרפתקאותיו בהודו.
לאחר שחזר מהודו רצה לשוב לצבא שוודיה אולם מפקדי הצבא שכעסו על כך שערק לצרפת סירבו לקבלו. לכן התגייס דבלן בשנית לצבא צרפת ופיקד על חיל המצב בשטרסבורג. במהלך שירותו נפגש כמה פעמים במפקד צעיר בשם נפוליאון בונפרטה שאותו כינה "האדון נמוך הקומה". לאחר ארבע שנים בצבא צרפת חזר לשוודיה.
עם פרוץ המלחמה הפינית הסכימו מפקדי הצבא השוודי לקבלו לשורותיהם. במהלך אחד הקרבות פגע כדור במצחו ופצע אותו, מאז נהג דבלן לכסות את מצחו ברטייה שחורה כדי להסתיר את הפצע המכוער. בפעם אחרת ראה דבלן את הזוועות שביצעו הרוסים באיכרים שוודים בפינלנד. הוא זעם כל כך עד שבפעם הבאה צעק על החיילים הרוסיים "לכו לעזאזל רוסים מחורבנים! בקרוב תקבלו בדיוק את מה שמגיע לכם ואם אני אמות, אז מהעצמות שלכם יכינו לי אנדרטה"[דרוש מקור]. לאחר המלחמה הוענק לו התואר ברון.
המלחמות הנפוליאוניות עוררו רגש גרמני בליבו של דבלן הגרמני במוצאו. והוא השתתף בקרבות שונים על אדמת גרמניה וכאשר קרא לו המלך קרל הארבעה עשר, מלך שוודיה לחזור סירב והמשיך להילחם. כשחזר לבסוף נידון לעונש מוות על אי ציות לפקודה, אולם המלך המתיק את עונשו למאסר. מכלאו שלח דבלן בקשה למלך לצאת מכלאו עד תום המלחמות, כאשר הוא מבטיח שאחרי המלחמה יחזור מרצונו לכלא. המלך התעלם מבקשתו.
לאחר שחרורו קיבל דבלן אחוזה קטנה מהמלך. הוא נפטר ב-16 בפברואר 1820.
זכריה הוכשילד

| --- | --- |

 לידה:  16 במאי 1854 ביבליס, הרפובליקה הפדרלית של גרמניה 
 פטירה:  6 בנובמבר 1912 (בגיל 58) מינכן, הקיסרות הגרמנית 
 מדינה:  גרמניה 
 
זכריה הוכשילד (בגרמנית: Zachary Hochschild;‏ 16 במאי 1854 – 6 בנובמבר 1912) היה איש עסקים יהודי-גרמני.
ביוגרפיה

זכריה הוכשילד נולד בשנת 1854 בביבליס שבמערב גרמניה. הוא עבר לפרנקפורט והתחיל לעבוד אצל פיליפ אברהם כהן בעסקי מתכות. לאחר התקדמותו לדרגות ניהול, בשנת 1878 הוא קיבל שליטה על החברה.
בשנת 1881 ביחד עם קרובי משפחה נוספים, הוכשילד ייסד Metallgesellschaft AG. אף על פי שזה הייתה חברה ציבורית, בניהולה היו הרבה סממנים של חברה משפחתית, חברי המשפחה קודמו לתפקידי ניהול לצד מועסקים אחרים בעלי וותק רב. בשנת 1884 זכריה הוכשילד שלח את אחיו ברטולד לארצות הברית, שם הוקמה American Metal Company.
בהמשך עסקי המשפחה הורחבו לבוליביה, בה פעל מאוריסיו הוכשילד.
זכריה הוכשילד היה פעיל בעסק עד יום מותו בשנת 1912 במינכן בגיל 58 בלבד.